smcproject/ml-wiki-sentences huggingface dataset:
Molecule of the Month Statement on "Date Rape" Drugs by Associate Director for Domestic and International Drug Control, Office of Health Affairs, FDA, before Congress.
Mar. 11, 1999.
ഫ്ലൂറസന്റ് വിളക്ക് ഇംഗ്ലീഷ് വിലാസം https://ml.wikipedia.org/wiki/Fluorescent_lamp വിവിധ തരത്തിലുള്ള ഫ്ലൂറസന്റ് വിളക്കുകൾ
വൈദ്യുതകാന്തികവർണ്ണരാജിയിലെ ഏതെങ്കിലും തരം രശ്മിയെ ദൃശ്യപ്രകാശം ആക്കി മാറ്റാനുള്ള രാസവസ്തുക്കളുടെ കഴിവ് ഉപയോഗപ്പെടുത്തി നിർമ്മിക്കുന്ന വൈദ്യുത വിളക്കാണ്‌ ഫ്ലൂറസന്റ് വിളക്ക് .
ഇൻകാൻഡസന്റ് വിളക്കുകളേക്കാളും ക്ഷമത ഫ്ലൂറസന്റ് വിളക്കുകൾക്കുണ്ട്.
റ്റ്യൂബ് ലൈറ്റ് , സി.എഫ്.എൽ. തുടങ്ങിയവ സാധാരണങ്ങളായ ഫ്ലൂറസന്റ് വിളക്കുകൾ ആണ്‌.
ഇൻകാൻഡസന്റ് വിളക്കുകളെ പോലെ താപം കൊണ്ട് ജ്വലിക്കുന്നതു മൂലമല്ല ഫ്ലൂറസന്റ് വിളക്കുകൾ പ്രകാശം പുറപ്പെടുവിക്കുന്നത്.
സോഡിയം വേപ്പർ വിളക്കുകളേയും , നിയോൺ വിളക്കുകളേയും പോലെ ഫ്ലൂറസന്റ് വിളക്കും ഡിസ്ചാർജ് വിളക്കാണ്‌ .
താഴ്ന്ന മർദ്ദത്തിൽ മെർകുറിവാതകത്തെ വിദ്യുത്കാന്തികതരംഗങ്ങളാൽ ഉത്തേജിപ്പിക്കുമ്പോൾ ഉണ്ടാകുന്ന പ്രകാശം ഉപയോഗപ്പെടുത്തുന്ന ആലക്തികദീപങ്ങളാണിവ.
ഇൻകാൻഡസന്റ് വിളക്ക് കണ്ടുപിടിച്ച എഡിസൺ തന്നെയാണ്‌ ഫ്ലൂറസന്റ് വിളക്കിന്റെയും ഉപജ്ഞാതാവ്.
1896-ൽ ആയിരുന്നു അത്.
എങ്കിലും പ്രവർത്തനക്ഷമമായ ഒരു ഫ്ലൂറസന്റ് വിളക്കുണ്ടാകാൻ 1939 വരെ കാത്തിരിക്കേണ്ടി വന്നു.
ളെ ഫ്ലൂറസെന്റ് റ്റ്യൂബുകൾ എന്നു പറയുന്നു.
ഉത്തേജിപ്പിക്കപ്പെട്ട മെർകുറിവാതകം റ്റ്യൂബിനകവശത്ത് തേച്ചിട്ടുള്ള ഫോസ്ഫോറുകളുമായി പ്രതിപ്രവർത്തിച്ച് ദൃശ്യതലത്തിലുള്ള വെളിച്ചം ഉണ്ടാക്കുന്നു.
കച്ചവടാടിസ്ഥാനത്തിൽ ഇത്തരം വിളക്കുകൾ നിർമ്മിക്കൻ മുന്നിട്ടിറങ്ങിയവരിൽ മുൻപന്തിയിൽ നിന്നവരിൽ ചിലർ തോമസ് ആൾവാ എഡിസണും(1896) പീറ്റർ കൂപ്പർ ഹെവിറ്റും(1903) ആണ്.
ഫ്ലൂറസന്റ് വിളക്കിന്റെ നിർമ്മാണത്തിൽ ചില്ല് ട്യൂബ്, താപ സ്വിച്ച് , ചോക്ക് എന്നിവയുൾപ്പെടുന്നു.
ട്യൂബിനുള്ളിൽ കുറഞ്ഞ മർദ്ദത്തിൽ ആർഗൺ വാതകവും , മെർക്കുറി ബാഷ്പവും നിറച്ചിരിക്കും.
ട്യൂബിന്റെ ഇരു അറ്റങ്ങളിലും ചൂടാകുമ്പോൾ ഇലക്ട്രോണുകൾ ഉത്സർജ്ജിക്കാൻ പാകത്തിൽ തോറിയം ഓക്സൈഡ് കൊണ്ട് ആവരണം ചെയ്യപ്പെട്ടിട്ടുള്ള, മോളിബ്ഡിനം കൊണ്ടുള്ള സംവിധാനം സജ്ജീകരിച്ചിരിക്കുന്നു.
ട്യൂബിന്റെ ഉൾവശത്ത് ഫ്ലൂറസന്റ് പദാർത്ഥങ്ങൾ പൂശിയിട്ടുണ്ട്, അത് ട്യൂബിനുള്ളിൽ സൃഷ്ടിക്കപ്പെടുന്ന അൾട്രാ വയലറ്റ് കിരണങ്ങൾ , എക്സ് കിരണങ്ങൾ എന്നിവയെ സ്വീകരിച്ച് ദൃശ്യപ്രകാശമായി മാറ്റുന്നു .
വൈദ്യുതകാന്തികരാജിയിലെ മറ്റേതെങ്കിലും തരംഗങ്ങളെ സ്വീകരിച്ച് ദൃശ്യപ്രകാശം പുറപ്പെടുവിക്കുന്ന ഈ പ്രതിഭാസത്തെ ഫോട്ടോലൂമിനെസെൻസ് , ഫ്ലൂറസെൻസ്, ഫോസ്ഫറോസെൻസ് എന്നീ പേരുകളിൽ അറിയപ്പെടുന്നു.
സ്റ്റാർട്ടറിന്റെയും, ചോക്കിന്റെയും ഉപയോഗം
ഒരു വൈദ്യുതി ഡിസ്ചാർജ് തുടങ്ങിക്കിട്ടാൻ 1000 V എങ്കിലും ആവശ്യമാണ്‌, എന്നാൽ സാധാരണ വൈദ്യുത പ്രേഷണം നടക്കുന്നത് 220 Vയിൽ ആണ്‌.
അതിനാൽ കൂടിയ വോൾട്ടത സൃഷ്ടിക്കാനായി സ്റ്റാർട്ടർ അഥവാ താപ സ്വിച്ചും, ചോക്കും ഉൾപ്പെട്ട സം‌വിധാനം ഉപയോഗിക്കുന്നു.
കുറഞ്ഞ മർദ്ദത്തിൽ ആർഗൺ നിറച്ച ഒരു ഗ്ലാസ് ട്യൂബിൽ വച്ചിട്ടുള്ള ദ്വിലോഹ തന്തുക്കൾ (Bimetal Strips) കൊണ്ടുള്ള ഇലക്ട്രോഡുകൾ സ്റ്റാർട്ടർ അഥവാ താപസ്വിച്ചിൽ അടങ്ങുന്നു.
ഉയർന്ന വോൾട്ടത പ്രേരണം ചെയ്യാൻ ശേഷിയുള്ള വളരെ കൂടുതൽ ചുറ്റുകളുള്ള കമ്പിച്ചുരുൾ ആണ്‌ ചോക്ക്.
1) എലക്ട്രോഡ്, 2) ഫ്ലൂറസന്റ് പൂശ്, 3)ഡിസ്ചാർജ് വാതകങ്ങൾ, 4)സ്റ്റാർട്ടർ, 5) ചോക്ക്, 6) വൈദ്യുത സ്രോതസ്സ്, 7) സ്വിച്ച്
കുറഞ്ഞ മർദ്ദത്തിലുള്ള ആർഗൺ വാതകത്തിലൂടെ രണ്ട് ഇലക്ട്രോഡുകൾക്കിടയിൽ ഡിസ്ചാർജ് നടക്കുന്നതിനാൽ താപസ്വിച്ചിൽ (സ്റ്റാർട്ടറിൽ) ഒരു ദ്യുതി (Induction) ഉണ്ടാകുന്നു.
ഇത് ഇലക്ട്രോഡുകളെ ചൂടാക്കുകയും അവ വികസിച്ച് കൂട്ടിമുട്ടി, തമ്മിലുള്ള വിടവ് അടയുകയും ചെയ്യുന്നു.
അതിന്റെ ഫലമായി അവിടെ ശക്തമായ ഒരു വൈദ്യുത പ്രവാഹം ഉണ്ടാകുന്നു.
വിടവ് അടയുന്നതിനാൽ ദ്യുതി അപ്രത്യക്ഷമാവുകയും ഇലക്ട്രോഡുകൾ തണുക്കുകയും അവ തമ്മിൽ വിടവ് വീണ്ടും ഉണ്ടാവുകയും ഇതേ പ്രവർത്തനങ്ങൾ തുടരുകയും ചെയ്യുന്നു.
ഇത്തരത്തിൽ വൈദ്യുത പ്രവാഹത്തിൽ ഉണ്ടാകുന്ന വലിയ മാറ്റം ചോക്കിലെ ചുരുളിൽ നിന്നും 1000 V ഇ.
എം.എഫ്. പ്രേരണം ചെയ്യാൻ പ്രാപ്തമാണ്‌.
ഇന്ന് സാധാരണ ചോക്കിന്റെയും, സ്റ്റാർട്ടറിന്റെയും ധർമ്മങ്ങൾ ഒന്നിച്ചു ചെയ്യുന്ന സങ്കീർണ്ണങ്ങളായ സർക്കീട്ടുകളും ഫ്ലൂറസന്റ് വിളക്കുകൾക്കായി ഉപയോഗിക്കുന്നു.
ഫ്ലൂറസന്റ് ട്യൂബിൽ നടക്കുന്ന പ്രവർത്തനങ്ങൾ
ചോക്കും സ്റ്റാർട്ടറും കൂടി സൃഷ്ടിച്ചെടുക്കുന്ന കൂടിയ വോൾട്ടത ഫ്ലൂറസന്റ് ട്യൂബിന്റെ അറ്റങ്ങളിലുള്ള ചുരുളുകളിൽ എത്തുമ്പോൾ അത് ഇലക്ട്രോണുകളെ ഉത്സർജ്ജിക്കുന്നു.
ഇത്തരത്തിൽ ഉണ്ടാകുന്ന ഇലക്ട്രോണുകൾ ആർഗൺ വാതകത്തെ അയണീകരിക്കുകയും കുറഞ്ഞ പ്രതിരോധമുള്ള മെർക്കുറി ബാഷ്പത്തിലൂടെ ഒരു വൈദ്യുത ഡിസ്ചാർജ്ജ് സാധ്യമാക്കുകയും ചെയ്യുന്നു.
മെർക്കുറി ബാഷ്പത്തിലൂടെയുള്ള ഡിസ്ചാർജ് ധാരാളം അൾട്രാ വയലറ്റ് കിരണങ്ങളെ സൃഷ്ടിക്കുന്നു.
ട്യൂബിനുള്ളിലെ ഫ്ലൂറസന്റ് പൂശ് അൾട്രാ വയലറ്റ് കിരണങ്ങളെ സ്വീകരിച്ച് ദൃശ്യപ്രകാശമായി പുനഃരുത്സർജ്ജിക്കുന്നു.
ഒരിക്കൽ ഡിസ്ചാർജ് തുടങ്ങിയാൽ പിന്നെ അത് തുടരാൻ കൂടിയ വോൾട്ടത ട്യൂബിനുള്ളിലെ കുറഞ്ഞ പ്രതിരോധം മൂലം ആവശ്യമില്ല.
അതുകൊണ്ട് ചോക്ക് ആവശ്യമായ വോൾട്ടത 110 ആയി താഴ്ത്തുകയും സ്റ്റാർട്ടറിനെ സർക്കീട്ടിൽ നിന്ന് ഒഴിവാക്കുകയും ചെയ്യുന്നു.
പൂർണ്ണ ഡിസ്ചാർജ് ഉണ്ടാകുന്നതുവരെ കൂടിയ വോൾട്ടതയ്ക്കായി സ്റ്റാർട്ടർ ആവശ്യമാണ്‌.
അതുകൊണ്ടാണ്‌ ആദ്യം ഫ്ലൂറസന്റ് വിളക്കുകൾ മിന്നുന്നത്.
വിവിധയിനം ഫ്ലൂറസന്റ് പദാർത്ഥങ്ങൾ ഉപയോഗിച്ച് വിവിധ വർണ്ണങ്ങളിലുള്ള പ്രകാശം ഉണ്ടാക്കാവുന്നതാണ്‌, കാൽസ്യം , സിങ്ക് , മഗ്നീഷ്യം , ബെറീലിയം , കാഡ്മിയം തുടങ്ങിയവയുടെ സം‌യുക്തങ്ങളാണ്‌ ഫ്ലൂറസന്റ് പദാർത്ഥങ്ങളായി സാധാരണ ഉപയോഗിക്കുന്നത്.
ഇൻകാൻഡസന്റ് വിളക്കുകളെ അപേക്ഷിച്ച് ഏറെ മേന്മകൾ ഫ്ലൂറസന്റ് വിളക്കുകൾക്കുണ്ട്.
ഇൻകാൻഡസന്റ് വിളക്കുകളിൽ ഊർജ്ജത്തിന്റെ സിം‌ഹഭാഗവും താപമായി പാഴായി പോകുന്നു.
ഫ്ലൂറസന്റ് വിളക്കുകളിൽ ഊർജ്ജത്തിന്റെ ഏറിയ പങ്കും വെളിച്ചമായി മാറുന്നു.
വോൾട്ടേജ് കുറച്ചുകൊണ്ട് ചോക്കും ഒരു പരിധി വരെ ഊർജ്ജ നഷ്ടം തടയുന്നുണ്ട്.
ഇക്കാരണം കൊണ്ട് ഫ്ലൂറസന്റ് വിളക്കുകൾ പരിസ്ഥിതി സുഹൃദ് ആണെന്ന് പറയാറുണ്ട്.
ഇൻകാൻഡസന്റ് വിളക്കിന്റെ അഞ്ച് മടങ്ങ് ആയുസ്സ് ഫ്ലൂറസന്റ് വിളക്കുകൾക്കുണ്ടെന്നു കണക്കാക്കപ്പെടുന്നു .
മിക്ക ഫ്ലൂറസന്റ് വിളക്കുകളും ട്യൂബുകൾ ആയതിനാൽ നിഴൽ മൂലമുണ്ടാകുന്ന അസൗകര്യവും കുറവാണ്‌.
അതേസമയം ഇൻകാൻഡസന്റ് വിളക്കുകളേക്കാളും വളരെയേറെ ഊർജ്ജക്ഷമമാണെങ്കിലും മിക്ക ഫ്ലൂറസന്റ് വിളക്കുകളും (പ്രധാനമായും സി.എഫ്.എൽ.) ഉൾക്കൊള്ളുന്ന അത്യന്താപേക്ഷിത ഘടകമായ രസം ജീവജാലങ്ങൾക്ക് ദോഷകരമാണ് .
ഉപയോഗരഹിതമായവ ശരിയായ വിധത്തിൽ സംസ്കരിച്ചില്ലെങ്കിൽ അവ പരിസ്ഥിതിയ്ക്ക് ദോഷമായിത്തീരും.
അവലംബം 1 2 ↑ ↑ http://www.rp-photonics.com/fluorescent_lamps.html ↑ http://www.ustr.net/electronics/fluorescent.shtml ↑ {{ cite news }} : Check date values in: | date= ( help ) Fluorescent lamps എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
ഫ്ലൂപ്രെഡ്നിസോലോൺ ഇംഗ്ലീഷ് വിലാസം https://ml.wikipedia.org/wiki/Fluprednisolone
ഫ്ലൂപ്രെഡ്നിസോലോൺ ഒരു പ്രെഗ്നേൻ ആണ്.
ഇത് ഒരു കോർട്ടികോസ്റ്റീറോയിഡാണ് .
ഫ്ലൂറോകാർബൺ ഇലാസ്റ്റോമർ ഇംഗ്ലീഷ് വിലാസം https://ml.wikipedia.org/wiki/Fluorocarbon_elastomers
ഫ്ലൂറോഇലാസ്റ്റോമർ , ഫ്ലൂറോറബ്ബർ എന്നീ പേരുകളിലും അറിയപ്പെടുന്ന  ഈ വിഭാഗം ഇലാസ്റ്റോമറുകളുടെ പ്രത്യേകതകൾക്കെല്ലാം കാരണം  ഇവയിലെ ഫ്ലൂറിൻ തന്മാത്രകളാണ്.
1957-ൽ  ഡ്യൂപോൺട് ഏറ്റവും ആദ്യം വിപണിയിലെത്തിച്ച  ഉത്പന്നമാണ് വിറ്റോൺ (Viton® A) , .
ശൃംഖലകളുടെ മുഖ്യകണ്ണികൾ -C-C- ബോണ്ടുകളാണ്.
വിനിലിഡീൻ ഫ്ലൂറൈഡിന്റേയും ഹെക്സാഫ്ലൂറോപ്രെപ്പിലീനിന്റേയും കോപോളിമറാണ് വിറ്റോൺ ഏ.
ഫ്ലൂറിന്റെ തോത് 66ശതമാനത്തോളം ഉണ്ടാകാം.
വിനിലിഡീൻ ഫ്ലൂറൈഡ്, ഹെക്സാഫ്ലൂറോപ്രെപ്പിലീൻ, ടെട്രാഫ്ലൂറോഎഥിലീൻ എന്നിങ്ങനെ   മുന്ന് ഏകകങ്ങളടങ്ങിയ ടെർപോളിമറാണ് വിറ്റോൺ ബി. ടെട്രാഫ്ലൂറോഎഥിലീനും, പെർഫ്ലൂറോ ആൽക്കൈൽ വൈനൈൽ ഈഥറും അടങ്ങിയ കോപോളിമറാണ്.
ശൃംഖലകളെ തമ്മിൽ കുരുക്കിടാൻ ( curing/vulcanization) ഉപയോഗിക്കപ്പെടുന്ന രാസവസ്തുവും അതിന്റെ തോതും ക്രമീകരിച്ച്  വിവിധ ഉപയോഗങ്ങൾക്ക് അനുയോജ്യമായ ഉത്പന്നങ്ങൾ ഉണ്ടാക്കിയെടുക്കാം.
അതിരൂക്ഷവും പ്രതികൂലവുമായ സാഹചര്യങ്ങളിൽ പോലും (അമിതമായ താപനില,അതി സാന്ദ്രമായ അമ്ല/ക്ഷാര പരിസ്ഥിതി) വളരെ  മെച്ചപ്പെട്ട പ്രവർത്തനം കാഴ്ച വെക്കുന്നു.
ഫ്ലുക്കോർഷ്യേസീ ഇംഗ്ലീഷ് വിലാസം https://ml.wikipedia.org/wiki/Flacourtiaceae Flacourtia indica
ഇപ്പോൾ നിലവിൽ ഇല്ലാത്ത ഒരു സസ്യകുടുംബം ആണ് ഫ്ലുക്കോർഷ്യേസീ (Flacourtiaceae) .
ഇതിൽ ഉണ്ടായിരുന്ന അംഗങ്ങളെയെല്ലാം പല കുടുംബത്തിലേക്ക് മാറ്റിപ്പാർപ്പിക്കുകയുണ്ടായി.
പ്രധാനമായും അക്കാരിയേസീ , സാമിഡേസീ , സാലിക്കെസീ എന്നീ കുടുംബത്തിലേക്കാണ് മാറ്റിയിട്ടുള്ളത്.
ഈ കുടുംബത്തിനു നൽകിയിരുന്ന നിർവചനത്തിന്റെ അപര്യാപ്തത കാരണം പരിചയമില്ലാത്ത ജനുസുകളെയെല്ലാം കൊണ്ടുപോയിത്തള്ളാനുള്ള ഒരു കുടുംബമായി ഇതു മാറി.
പഴയ വർഗ്ഗീകരണപ്രകാരം ഇതിൽ 89 ജനുസുകളിലായി 800 -ലേറെ സ്പീഷിസുകൾ ഉണ്ടായിരുന്നു.
ഇതിലെ ടൈപ്പ് ജനുസായ ഫ്ലുക്കോർഷ്യ അടക്കം പലതിനെയും സാലിക്കേസീ കുടുംബത്തിലേക്കു മാറ്റി.
മുൻപ് ഫ്ലുക്കോർഷ്യേസീ കുടുംബത്തിൽ ഉണ്ടായിരുന്ന ജനുസുകൾ (ഇപ്പോഴത്തെ കുടുംബം വലയത്തിനുള്ളിൽ Abatia - ( സാലിക്കേസീ ) Aberia - ( സാലിക്കേസീ ) Aphaerema - ( സാലിക്കേസീ ) Azara - ( സാലിക്കേസീ ) Banara - ( സാലിക്കേസീ ) Bartholomaea - ( സാലിക്കേസീ ) Barteria - ( പാസിഫ്ലോറേസീ ) Bembicia - ( സാലിക്കേസീ ) Bennettiodendron - ( സാലിക്കേസീ ) Berberidopsis - ( ബെർബെറിഡോപ്സിഡേസീ ) Buchnerodendron - ( അക്കാറിയേസീ ) Byrsanthus - ( സാലിക്കേസീ ) Calantica - ( സാലിക്കേസീ ) Caloncoba - ( അക്കാറിയേസീ ) Camptostylus - ( അക്കാറിയേസീ ) Carrierea - ( സാലിക്കേസീ ) Casearia - ( സാലിക്കേസീ ) Chiangiodendron - ( അക്കാറിയേസീ ) Dioncophyllum - ( ഡിയോൺകോഫൈല്ലേസീ ) Dissomera - ( സാലിക്കേസീ ) Dovyalis - ( സാലിക്കേസീ ) Erythrospermum - ( അക്കാറിയേസീ ) Euceraea - ( സാലിക്കേസീ ) Flacourtia - ( സാലിക്കേസീ ) Gerrardina - ( ഗെറാർഡിനേസീ ) Gynocardia - ( അക്കാറിയേസീ ) Hasseltia - ( സാലിക്കേസീ ) Hasseltiopsis - ( സാലിക്കേസീ ) Hecatostemon - ( സാലിക്കേസീ ) Hemiscolopia - ( സാലിക്കേസീ ) Homalium - ( സാലിക്കേസീ ) Hydnocarpus - ( അക്കാറിയേസീ ) Idesia - ( സാലിക്കേസീ ) Itoa - ( സാലിക്കേസീ ) Kiggelaria - ( അക്കാറിയേസീ ) Laetia - ( സാലിക്കേസീ ) Lasiochlamys - ( സാലിക്കേസീ ) Lindackeria - ( അക്കാറിയേസീ ) Ludia - ( സാലിക്കേസീ ) Lunania - ( സാലിക്കേസീ ) Macrohasseltia - ( സാലിക്കേസീ ) Mocquerysia - ( സാലിക്കേസീ ) Neopringlea - ( സാലിക്കേസീ ) Neoptychocarpus - ( സാലിക്കേസീ ) Olmediella - ( സാലിക്കേസീ ) Oncoba - ( സാലിക്കേസീ ) Ophiobotrys - ( സാലിക്കേസീ ) Osmelia - ( സാലിക്കേസീ ) Pangium - ( അക്കാറിയേസീ ) Phyllobotryon - ( സാലിക്കേസീ ) Phylloclinium - ( സാലിക്കേസീ ) Pineda ( സാലിക്കേസീ )| Pineda - ( സാലിക്കേസീ ) Pleuranthodendron - ( സാലിക്കേസീ ) Poliothyrsis - ( സാലിക്കേസീ ) Priamosia - ( സാലിക്കേസീ ) Prockia - ( സാലിക്കേസീ ) Pseudoscolopia - ( സാലിക്കേസീ ) Pseudosmelia - ( സാലിക്കേസീ ) Ryania - ( സാലിക്കേസീ ) Ryparosa - ( അക്കാറിയേസീ ) Samyda - ( സാലിക്കേസീ ) Scolopia - ( സാലിക്കേസീ ) Tetrathylacium - ( സാലിക്കേസീ ) Tisonia - ( സാലിക്കേസീ ) Trichadenia - ( അക്കാറിയേസീ ) Trimeria - ( സാലിക്കേസീ ) Xylosma - ( സാലിക്കേസീ ) Xylotheca - ( അക്കാറിയേസീ ) Zuelania - ( സാലിക്കേസീ ) അവലംബം ↑
ഫ്ലൂറസിൻ ഇംഗ്ലീഷ് വിലാസം https://ml.wikipedia.org/wiki/Fluorescein
ഒരു ഓർഗാനിക് സംയുക്തവും ചായവുമാണ് ഫ്ലൂറസിൻ .
വെള്ളത്തിലും ആൽക്കഹോളിലും ചെറുതായി ലയിക്കുന്ന ഇരുണ്ട ഓറഞ്ച്/ചുവപ്പ് പൊടിയായി ഇത് ലഭ്യമാണ്.
പല ആപ്ലിക്കേഷനുകൾക്കും ഫ്ലൂറസെന്റ് ട്രേസറായി ഇത് വ്യാപകമായി ഉപയോഗിക്കുന്നു.
അതിന്റെ ജലീയ ലായനികളുടെ നിറം പ്രതിഫലനത്താൽ പച്ചയും ട്രാൻസ്മിഷൻ വഴി ഓറഞ്ചുമാണ്.
കെട്ടിട നിർമ്മാണ തൊഴിലാളികളും ഫോട്ടോഗ്രാഫർ മാരുമെല്ലാം ചരിവ് നിർണ്ണയിക്കാൻ ഉപയോഗിക്കുന്ന ബബിൾ ലെവലിൽ വായു കുമിളയുടെ ദൃശ്യപരത വർദ്ധിപ്പിക്കുന്നതിന് ആൽക്കഹോളിൽ ഫ്ലൂറസെൻ കളറന്റായി ചേർക്കുന്നത് ഒരു ഉദാഹരണമാണ്.
ഫ്ലൂറസെസിന്റെ കൂടുതൽ സാന്ദ്രമായ ലായനികൾ ചുവപ്പ് നിറത്തിൽ പോലും പ്രത്യക്ഷപ്പെടാം.
ലോകാരോഗ്യ സംഘടനയുടെ അവശ്യ മരുന്നുകളുടെ പട്ടികയിൽ ഇത് ഉൾപ്പെടുത്തിയിട്ടുണ്ട്.
ഫ്ലൂറസിൻ സോഡിയം എന്ന ഫ്ലൂറസെൻ്റെ സോഡിയം സാൾട്ട് രൂപം, ഒഫ്താൽമോളജി , ഒപ്റ്റോമെട്രി മേഖലകളിൽ ഒരു ഡയഗ്നോസ്റ്റിക് രീതിയായി വ്യാപകമായി ഉപയോഗിക്കുന്നു.
കോർണിയയിലെ ഉരച്ചിലുകൾ, കോർണിയൽ അൾസർ, ഹെർപെറ്റിക് കോർണിയ അണുബാധകൾ എന്നിവയുടെ രോഗനിർണ്ണയത്തിൽ ടോപ്പിക്കൽ ഫ്ലൂറസിൻ ഉപയോഗിക്കുന്നു.
അതല്ലാതെ ലെൻസിനു കീഴിലുള്ള കണ്ണീർ പാളി വിലയിരുത്താനും റിജിഡ് ഗ്യാസ് പെർമിബിൾ കോൺടാക്റ്റ് ലെൻസ് ഫിറ്റിംഗിലും ഇത് ഉപയോഗിക്കുന്നുണ്ട്.
ഫ്ലൂറസിൻ സോഡിയം ലായനിയിൽ കുതിർത്ത ലിന്റ്-ഫ്രീ പേപ്പർ ആപ്ലിക്കേറ്ററുകൾ അടങ്ങിയ അണുവിമുക്തമായ ഒറ്റത്തവണ ഉപയോഗിക്കുന്ന സാച്ചെറ്റുകളായും ഇത് ലഭ്യമാണ്.
രക്തത്തിലെ തൈറോക്‌സിന്റെ സാന്ദ്രത അളക്കാൻ ഫ്ലൂറസിൻ തൈറോക്‌സിൻ എസ്റ്റർ ഉപയോഗിക്കുന്നു.
ഫ്ലൂറസെൻ ഒരു കളർ അഡിറ്റീവ് എന്നും അറിയപ്പെടുന്നു (D C യെല്ലൊ നമ്പർ. 7).
ഫ്ലൂറസിന്റെ ഡൈസോഡിയം സാൾട്ട് രൂപം യുറേനൈൻ അല്ലെങ്കിൽ ഡി സി യെല്ലോ നമ്പർ 8 എന്നാണ് അറിയപ്പെടുന്നത്.
ബ്രോമിനേഷൻ വഴി റെഡ് ഡൈ ഇയോസിൻ Y യുടെ മുൻഗാമിയാണ് ഫ്ലൂറസെൻ.
ഫ്ലൂറസെൻ വായിലൂടെ വിഴുങ്ങുന്നതോ ഇൻട്രാവീനസ് (രക്തക്കുഴലിൽ കുത്തിവയ്ക്കുന്നത്) ആയി ഉപയോഗിക്കുന്നത് ഓക്കാനം , ഛർദ്ദി , ഹൈവ് , അക്യൂട്ട് ഹൈപ്പോടെൻഷൻ, അനാഫൈലക്സിസ് , അനുബന്ധ അനാഫൈലക്റ്റോയിഡ് പ്രതികരണം , ഹൃദയസ്തംഭനത്തിനും അനാഫൈലക്റ്റിക് ഷോക്ക് മൂലമുള്ള പെട്ടെന്നുള്ള മരണം എന്നിവയുൾപ്പെടെയുള്ള പ്രതികൂല പ്രതികരണങ്ങൾക്ക് കാരണമാകും.
ഇൻട്രാവീനസ് ഉപയോഗത്തിന് പെട്ടെന്നുള്ള മരണം ഉൾപ്പെടെ ഏറ്റവും കൂടുതൽ പ്രതികൂല പ്രതികരണങ്ങൾ റിപ്പോർട്ട് ചെയ്യപ്പെടുന്നു, എന്നാൽ ഇത് വലിയ അപകടസാധ്യതയെക്കാൾ വലിയ ഉപയോഗത്തെ പ്രതിഫലിപ്പിച്ചേക്കാം എന്ന് പറയുന്നു.
വായിലൂടെ കഴിക്കുന്നതും പുരട്ടുന്നതുമായ ഉപയോഗങ്ങൾ, അനാഫൈലക്സിസിന് (ഒരു കണ്ണ് തുള്ളിമരുന്ന് ഉപയോഗത്തെത്തുടർന്ന് ഹൃദയസ്തംഭനത്തോടെയുള്ള അനാഫൈലക്സിസ് ഉൾപ്പെടെ ) കാരണമാകുമെന്ന് റിപ്പോർട്ട് ചെയ്യപ്പെട്ടിട്ടുണ്ട്.
പ്രതികൂല പ്രതികരണങ്ങളുടെ റിപ്പോർട്ട് ചെയ്യപ്പെട്ട നിരക്ക് 1% മുതൽ 6% വരെ വ്യത്യാസപ്പെടുന്നു.
ഉയർന്ന നിരക്കുകൾ പ്രതികൂല പ്രതികരണങ്ങളുള്ള ഉയർന്ന ശതമാനം ആളുകളെ ഉൾക്കൊള്ളുന്ന പഠന ജനസംഖ്യയെ പ്രതിഫലിപ്പിച്ചേക്കാം.
ഒരു വ്യക്തിക്ക് മുമ്പ് പ്രതികൂല പ്രതികരണം ഉണ്ടായിട്ടുണ്ടെങ്കിൽ പ്രതികൂല പ്രതികരണത്തിന്റെ സാധ്യത 25 മടങ്ങ് കൂടുതലാണ്.
ആന്റിഹിസ്റ്റാമൈനുകളുടെ മുൻകൂർ (പ്രൊഫൈലാക്റ്റിക്) ഉപയോഗത്തിലൂടെ അപകടസാധ്യത കുറയ്ക്കാൻ കഴിയും.
തുടർന്നുള്ള ഏതെങ്കിലും അനാഫൈലക്സിസ് അടിയന്തിരമായി കൈകാര്യം ചെയ്യുക.
പ്രതികൂല പ്രതികരണത്തിന്റെ ഏറ്റവും വലിയ അപകടസാധ്യതയുള്ള വ്യക്തികളെ തിരിച്ചറിയാൻ ലളിതമായ ഒരു കുത്തിവയ്പ്പ് പരിശോധന സഹായിച്ചേക്കാം.
രസതന്ത്രം ഫ്ലൂറസെൻ യുവി പ്രകാശത്തിന് കീഴിൽ ഫ്ലൂറസിന്റെ ഫ്ലൂറസെൻസ് എക്സൈറ്റേഷനും എമിഷൻ സ്പെക്ട്രയും
ഈ തന്മാത്രയുടെ ഫ്ലൂറസെൻസ് വളരെ തീവ്രമാണ് 494 നാനോമീറ്ററിൽ പീക്ക് എക്സൈറ്റേഷൻ സംഭവിക്കുന്നു, പീക്ക് എമിഷൻ 521 നാനോമീറ്ററിൽ ആണ്.
ഫ്ലൂറസിന് 6.4 p K a ഉണ്ട്, അതിന്റെ അയോണൈസേഷൻ ഇക്വിലിബ്രിയം 5 മുതൽ 9 വരെയുള്ള pH-ആശ്രിത ആഗിരണത്തിലേക്കും പ്രതിദീപ്തിയിലേക്കും നയിക്കുന്നു.
കൂടാതെ, ഫ്ലൂറസെന്റെ പ്രോട്ടോണേറ്റഡ്, ഡിപ്രോട്ടോണേറ്റഡ് രൂപങ്ങളുടെ ഫ്ലൂറസെൻസ് ആയുസ്സ് ഏകദേശം 3 ഉം 4 ഉം നാനോസെക്കന്റ് ആണ്.
ഇത് തീവ്രതയില്ലാത്ത അളവുകളിൽ നിന്ന് pH നിർണ്ണയിക്കാൻ അനുവദിക്കുന്നു.
ടൈം-കോറിലേറ്റട് സിംഗിൾ ഫോട്ടോൺ കൗണ്ടിംഗ് അല്ലെങ്കിൽ ഫേസ്-മോഡുലേഷൻ ഫ്ലൂറിമെട്രി ഉപയോഗിച്ച് ലൈഫ്ടൈം വീണ്ടെടുക്കാൻ കഴിയും.
ഫ്ലൂറസിന് 460 നാനോമീറ്ററിൽ ഐസോസ്ബെസ്റ്റിക് പോയിന്റ് (എല്ലാ pH മൂല്യങ്ങൾക്കും തുല്യമായ ആഗിരണം) ഉണ്ട്.
ഡെറിവേറ്റീവുകൾ ഫ്ലൂറസെസിൻ ഐസോത്തിയോസയനേറ്റും 6-എഫ്എഎം ഫോസ്ഫോറാമിഡൈറ്റും
ഫ്ലൂറസെസിന് പല ഡെറിവേറ്റീവുകളും ഉണ്ട്.
ഉദാഹരണത്തിന്; പലപ്പോഴും FITC എന്ന് ചുരുക്കി വിളിക്കപ്പെടുന്ന ഫ്ലൂറസെൻ ഐസോത്തിയോസയനേറ്റ് 1 , ഒരു ഐസോത്തിയോസയനേറ്റ് ഗ്രൂപ്പ് ( −N=C=S ) സബ്സ്റ്റിറ്റ്യുവന്റ് ആണ്.
ഇൻട്രാ സെല്ലുലാർ പ്രോട്ടീനുകൾ ഉൾപ്പെടെ നിരവധി ജൈവശാസ്ത്രപരമായി പ്രസക്തമായ സംയുക്തങ്ങളുടെ അമിൻ ഗ്രൂപ്പുകളുമായി FITC പ്രതിപ്രവർത്തിച്ച് ഒരു തയോയൂറിയ ലിങ്കേജ് ഉണ്ടാക്കുന്നു.
സക്സിനിമിടൈൽ എസ്റ്റർ മോടിഫൈട് ഫ്ലൂറസെൻ, അതായത് NHS-fluorescein, മറ്റൊരു സാധാരണ അമിൻ-റിയാക്ടീവ് ഡെറിവേറ്റീവാണ്, അവ മുകളിൽ പറഞ്ഞ തിയോയൂറിയകളേക്കാൾ കൂടുതൽ സ്ഥിരതയുള്ള അമൈഡ് അഡക്ടുകൾ നൽകുന്നു.
മറ്റുള്ളവ: കാർബോക്‌സിഫ്ലൂറസെൻ, കാർബോക്‌സിഫ്‌ലൂറോസെൻ സുക്‌സിനിമിഡിൽ എസ്റ്റർ, പെന്റാഫ്ലൂറോഫെനൈൽ എസ്റ്റേഴ്‌സ് (പിഎഫ്‌പി), ടെട്രാഫ്ലൂറോഫെനൈൽ എസ്റ്റേഴ്‌സ് (ടിഎഫ്‌പി) എന്നിവയാണ് മറ്റ് ഉപയോഗപ്രദമായ റിയേജന്റുകൾ.
ഒലിഗോന്യൂക്ലിയോടൈഡ് സിന്തസിസിൽ, സംരക്ഷിത ഫ്ലൂറസിൻ അടങ്ങിയ നിരവധി ഫോസ്ഫോറാമിഡൈറ്റ് റിയേജ യാഗന്റുകൾ (ഉദാ 6-എഫ്എഎം ഫോസ്ഫോറാമിഡൈറ്റ് 2 ,) ഫ്ലൂറസെൻ-ലേബൽട് ഒലിഗോ ന്യൂക്ലിയോടൈഡുകൾ തയ്യാറാക്കാൻ ഉപയോഗിക്കുന്നു.
ലോറിക് ആസിഡ് ഉൽപ്പാദിപ്പിക്കുന്നതിന് ഫ്ലൂറസിൻ ഡൈലോറേറ്റ് എത്രത്തോളം വിഘടിപ്പിക്കപ്പെടുന്നുവെന്ന് കണ്ടെത്തുന്നത് പാൻക്രിയാറ്റിക് എസ്റ്ററേസ് പ്രവർത്തനത്തിന്റെ അളവുകോലായി ഉപയോഗിക്കാറുണ്ട്.
2000-ൽ പ്രതിവർഷം 250 ടൺ ഫ്ലൂറസിൻ ഉൽപ്പാദിപ്പിക്കപ്പെട്ടു.
1871-ൽ അഡോൾഫ് വോൺ ബേയർ വിവരിച്ച റൂട്ടിന് സമാനമായി ഫ്താലിക് അൻഹൈഡ്രൈഡും റിസോർസിനോളും സംയോജിപ്പിക്കുന്നതാണ് ഈ രീതി.
ചില സന്ദർഭങ്ങളിൽ, ഫ്രൈഡൽ-ക്രാഫ്റ്റ്സ് പ്രതികരണം ത്വരിതപ്പെടുത്തുന്നതിന് സിങ്ക് ക്ലോറൈഡ്, മീഥൈൻസൾഫോണിക് ആസിഡ് തുടങ്ങിയ ആസിഡുകൾ ഉപയോഗിക്കുന്നു.
മൈക്രോസ്‌കോപ്പിയിലും, ഒരു തരം ഡൈ ലേസറിൽ ഗൈൻ മീടിയമായും, ഫോറൻസിക്‌സിലും സീറോളജിയിലും ഒളിഞ്ഞിരിക്കുന്ന രക്തക്കറ കണ്ടെത്തുന്നതിനും, ഡൈ ട്രെയ്‌സിംഗിലും സാധാരണയായി ഉപയോഗിക്കുന്ന ഒരു ഫ്ലൂറോഫോറാണ് ഫ്ലൂറസിൻ.
ഫ്ലൂറസിന് പരമാവധി ആഗിരണശേഷി 494 നാനോമീറ്റർ ആണ്, എമിഷൻ പരമാവധി 512 നാനോമീറ്ററും (വെള്ളത്തിൽ).
പ്രധാന ഡെറിവേറ്റീവുകൾ ഫ്ലൂറസെൻ ഐസോത്തിയോസയനേറ്റ് (എഫ്ഐടിസി), ഒലിഗോന്യൂക്ലിയോടൈഡ് സിന്തസിസിലെ 6-എഫ്എഎം ഫോസ്ഫോറാമിഡൈറ്റ് എന്നിവയാണ്.
ജൈവശാസ്ത്രം
സെല്ലുലാർ ബയോളജിയിൽ, ഫ്ലൂറസെൻസ് മൈക്രോസ്കോപ്പി ആപ്ലിക്കേഷനുകളിൽ (ഉദാഹരണത്തിന്, ഫ്ലോ സൈറ്റോമെട്രി) സെല്ലുകളെ ലേബൽ ചെയ്യാനും ട്രാക്ക് ചെയ്യാനും ഫ്ലൂറസെന്റെ ഐസോത്തിയോസയനേറ്റ് ഡെറിവേറ്റീവ് ഉപയോഗിക്കുന്നു.
ജൈവശാസ്ത്രപരമായി സജീവമായ അധിക തന്മാത്രകളും (ആന്റിബോഡികൾ പോലുള്ളവ) ഫ്ലൂറസെസിനിൽ ഘടിപ്പിച്ചേക്കാം, ഇത് കോശങ്ങൾക്കുള്ളിലെ പ്രത്യേക പ്രോട്ടീനുകളിലേക്കോ ഘടനകളിലേക്കോ ഫ്ലൂറോഫോറിനെ ലക്ഷ്യമിടാൻ ജീവശാസ്ത്രജ്ഞരെ അനുവദിക്കുന്നു.
യീസ്റ്റ് ഡിസ്പ്ലേയിൽ ഈ ആപ്ലിക്കേഷൻ സാധാരണമാണ്.
ഫ്ലൂറസിൻ ന്യൂക്ലിയോസൈഡ് ട്രൈഫോസ്ഫേറ്റുകളുമായി സംയോജിപ്പിക്കുകയും ഇൻ സൈറ്റു ഹൈബ്രിഡൈസേഷനായി എൻസൈമാറ്റിക്കായി ഒരു പ്രോബിൽ ഉൾപ്പെടുത്തുകയും ചെയ്യാം.
താഴെ വലതുവശത്ത് കാണിച്ചിരിക്കുന്ന ഫ്ലൂറസെൻ അമിഡൈറ്റിന്റെ ഉപയോഗം, ഒരേ ആവശ്യത്തിനായി ലേബൽ ചെയ്ത ഒലിഗോ ന്യൂക്ലിയോടൈഡുകൾ സമന്വയിപ്പിക്കാൻ അനുവദിക്കുന്നു.
മോളിക്യുലാർ ബീക്കണുകൾ എന്ന് വിളിക്കപ്പെടുന്ന മറ്റൊരു സാങ്കേതികത സിന്തറ്റിക് ഫ്ലൂറസിൻ-ലേബൽട് ഒലിഗോ ന്യൂക്ലിയോടൈഡുകൾ ഉപയോഗിക്കുന്നു.
ഫ്ലൂറസിൻ-ലേബൽട് പ്രോബുകൾ ഫ്ലൂറസെൻസ് ഇൻ സൈറ്റു ഹൈബ്രിഡൈസേഷൻ ഉപയോഗിച്ച് ചിത്രീകരിക്കാം, അല്ലെങ്കിൽ ഇമ്മ്യൂണോഹിസ്റ്റോകെമിസ്ട്രി ഉപയോഗിച്ച് ആന്റിബോഡികൾ ടാർഗെറ്റുചെയ്യാം.
രണ്ടാമത്തേത് ഡിഗോക്സിജെനിൻറെ ഒരു സാധാരണ ബദലാണ്, ഒരു സാമ്പിളിൽ രണ്ട് ജീനുകൾ ലേബൽ ചെയ്യുന്നതിന് ഇവ രണ്ടും ഒരുമിച്ച് ഉപയോഗിക്കുന്നു.
കണ്ണ് പരിശോധനയ്ക്കായി ഫ്ലൂറസെൻ തുള്ളികൾ ഒഴിയ്ക്കുന്നു
റെറ്റിന രോഗം, മാക്യുലർ ഡീജനറേഷൻ , ഡയബറ്റിക് റെറ്റിനോപ്പതി , ഇൻഫ്ലമേറ്ററി ഇൻട്രാഒക്യുലർ അവസ്ഥകൾ, ഇൻട്രാഒക്യുലർ ട്യൂമറുകൾ എന്നിവയുൾപ്പെടെയുള്ള വാസ്കുലർ ഡിസോർഡേഴ്സ് കണ്ടെത്തുന്നതിനും വർഗ്ഗീകരിക്കുന്നതിനും ഗവേഷണത്തിൽ ഫ്ലൂറസെൻ ആൻജിയോഗ്രാഫിയിൽ ഇൻട്രാവീനസ് അല്ലെങ്കിൽ ഓറൽ ഫ്ലൂറസെസിൻ ഉപയോഗിക്കുന്നു.
ബ്രെയിൻ ട്യൂമറുകൾക്കുള്ള ശസ്ത്രക്രിയ സമയത്തും ഇത് കൂടുതലായി ഉപയോഗിക്കുന്നുണ്ട്.
ഓപ്പൺ ഹാർട്ട് സർജറി സമയത്ത് ഒന്നിലധികം മസ്കുലർ വെൻട്രിക്കുലാർ സെപ്റ്റൽ വൈകല്യങ്ങൾ കാണുന്നതിനും ശേഷിക്കുന്ന വൈകല്യങ്ങളുടെ സാന്നിധ്യം സ്ഥിരീകരിക്കുന്നതിനും നേർപ്പിച്ച ഫ്ലൂറസെൻ ഡൈ ഉപയോഗിക്കാറുണ്ട്.
ജെമിനി 4 ബഹിരാകാശ പേടകം 1965 ജൂണിൽ സ്പ്ലാഷ്ഡൗണിന് ശേഷം അത് പതിച്ച സ്ഥലത്തെ എലുപ്പത്തിൽ കണ്ടീത്താനായി വെള്ളത്തിലേക്ക് ഫ്ലൂറസിൻ ചായം കല്ക്കുന്നു.
ഉപരിതല ജലത്തിന്റെയും ഭൂഗർഭജലത്തിന്റെയും ജലപ്രവാഹം മനസ്സിലാക്കാൻ സഹായിക്കുന്നതിന് ഹൈഡ്രോളജിക്കൽ ട്രെയ്‌സർ പരിശോധനകളിൽ ഫ്ലൂറസെൻ ഒരു കൺസർവേറ്റീവ് ഫ്ലോ ട്രെയ്‌സറായി ഉപയോഗിക്കുന്നു.
പാരിസ്ഥിതിക പരിശോധന സിമുലേഷനുകളിൽ മഴവെള്ളത്തിൽ ഈ ഡൈ ചേർക്കുന്നത് വെള്ളത്തിൻ്റെ ചോർച്ച കണ്ടെത്താനും വിശകലനം ചെയ്യാനും സഹായിക്കും.
കൂടാതെ ഓസ്‌ട്രേലിയയിലും ന്യൂസിലൻഡിലും ഒരു മീഥൈലേറ്റഡ് സ്പിരിറ്റ് ഡൈ ആയും ഇത് ഉപയോഗിക്കുന്നു.
സാന്ദ്രതയെ ആശ്രയിച്ച് ഫ്ലൂറസെൻ ലായനിയുടെ നിറം മാറുന്നതിനാൽ, ബാഷ്പീകരണ പരീക്ഷണങ്ങളിൽ ഇത് ഒരു ട്രേസറായി ഉപയോഗിച്ചുവരുന്നു.
1962 ലെ സെന്റ് പാട്രിക് ദിനത്തിൽ നദിക്ക് പച്ച നിറം നൽകുന്നതിന് ഷിക്കാഗോ നദിയിൽ ഫ്ലൂറസെൻ ആദ്യമായി ഉപയോഗിച്ചു.
1966-ൽ, പരിസ്ഥിതിവാദികൾ പ്രാദേശിക വന്യജീവികളെ സംരക്ഷിക്കുന്നതിനായി ഇതിന് പകരം പച്ചക്കറി അധിഷ്ഠിത ചായത്തിലേക്ക് മാറ്റാൻ നിർബന്ധിച്ചു.
സാധാരണയായി 15% ആക്ടീവ് ഫ്ലൂറസെസിൻ ഡൈ സൊല്യൂഷനുകൾ, സബ്സീ ഓയിൽ, ഗ്യാസ് പൈപ്പ്ലൈനുകളുടെയും മറ്റ് സബ്സീ ഇൻഫ്രാസ്ട്രക്ചറുകളുടെയും ഹൈഡ്രോസ്റ്റാറ്റിക് പരിശോധനയ്ക്കിടെ ചോർച്ച കണ്ടെത്തുന്നതിനുള്ള ഒരു ഉപാധിയായി സാധാരണയായി ഉപയോഗിക്കുന്നു.
അൾട്രാവയലറ്റ് ലൈറ്റ് വഹിക്കുന്ന മുങ്ങൽ വിദഗ്ധർ അല്ലെങ്കിൽ ROV-കൾ വഴി ചോർച്ച കണ്ടെത്താനാകും.
സസ്യ ശാസ്ത്രം
ഭൂഗർഭജലത്തിലെ ജലചലനം ട്രാക്ക് ചെയ്യാനും ജലപ്രവാഹം പഠിക്കാനും ഈ സംവിധാനങ്ങളിലെ മലിനീകരണമോ തടസ്സമോ ഉള്ള സ്ഥലങ്ങൾ നിരീക്ഷിക്കാനും ഫ്ലൂറസെൻ പലപ്പോഴും ഉപയോഗിക്കാറുണ്ട്.
ചായം സൃഷ്ടിക്കുന്ന ഫ്ലൂറസെൻസ് പ്രശ്നമുള്ള പ്രദേശങ്ങളെ കൂടുതൽ ദൃശ്യമാക്കുകയും എളുപ്പത്തിൽ തിരിച്ചറിയുകയും ചെയ്യുന്നു.
സമാനമായ ഒരു ആശയം സസ്യങ്ങളിലും പ്രയോഗിക്കാൻ കഴിയും, കാരണം ചായത്തിന് സസ്യ വാസ്കുലേച്ചറിലെ പ്രശ്നങ്ങൾ കൂടുതൽ ദൃശ്യമാക്കാനാകും.
പ്ലാന്റ് സയൻസിൽ , ഫ്ലൂറസെൻ, മറ്റ് ഫ്ലൂറസെന്റ് ഡൈകൾ എന്നിവ സസ്യങ്ങളുടെ രക്തക്കുഴലുകൾ നിരീക്ഷിക്കാനും പഠിക്കാനും ഉപയോഗിക്കുന്നു, പ്രത്യേകിച്ച് സസ്യങ്ങളിലെ പ്രധാന ജല പാതയായ സൈലം നിരീക്ഷിക്കാൻ.
ഫ്ലൂറസെസിൻ സൈലം-മൊബൈൽ ആയതിനാലും പ്ലാസ്മ മെംബ്രണുകളെ മറികടക്കാൻ കഴിയാത്തതിനാലും സൈലത്തിലൂടെയുള്ള ജല ചലനം ട്രാക്കുചെയ്യുന്നതിന് ഇത് പ്രത്യേകിച്ചും ഉപയോഗപ്രദമാണ്.
വേരുകൾ വഴിയോ മുറിച്ച തണ്ടിലൂടെയോ ഫ്ലൂറസെൻ ചെടിയുടെ സിരകളിലേക്ക് എത്തിക്കാം.
വെള്ളം പോലെ തന്നെ ഈ ഡൈ ചെടികൾക്ക് വലിച്ചെടുക്കാനും, വേരുകളിൽ നിന്ന് മുകളിലേക്ക് നീങ്ങാനും കഴിയും.
ഫ്ലൂറസെന്റ് മൈക്രോസ്കോപ്പിന് ചെടി വലിച്ചെടുത്ത ഫ്ലൂറസെൻ ദൃശ്യവൽക്കരിക്കാൻ കഴിയും.
ഇതും കാണുക ഫ്ലൂറസെസിന്റെ കെമിക്കൽ ഡെറിവേറ്റീവുകൾ: ഇയോസിൻ കാൽസെയിൻ ഫ്ലൂറസെൻ അമിഡൈറ്റ് (FAM) മെർബ്രോമിൻ എറിത്രോസിൻ റോസ് ബംഗാൾ DyLight Fluor, ഫ്ലൂറസെന്റ് ഡൈകളുടെ ഒരു ഉൽപ്പന്ന നിര ഫ്ലൂറസെൻ ഡയസെറ്റേറ്റ് ഹൈഡ്രോളിസിസ്, ഒരു ബയോകെമിസ്ട്രി ലബോറട്ടറി പരിശോധന മറ്റ് ചായങ്ങൾ: മെത്തിലീൻ ബ്ലൂ ലേസർ ഡൈ അവലംബം പുറം കണ്ണികൾ എത്തനോൾ, ബേസിക് എത്തനോൾ എന്നിവയിലെ ഫ്ലൂറസെസിന്റെ ആഗിരണം, എമിഷൻ സ്പെക്ട്ര ഫ്ലൂറസെൻ അയോണൈസേഷൻ സന്തുലിതാവസ്ഥ അബ്സോർപ്ഷൻ സ്പെക്ട്രയും ഫ്ലൂറസെൻസ് എമിഷൻ സ്പെക്ട്രയും
ഫ്ലൂറോഅസെറ്റിക് ആസിഡ് ഇംഗ്ലീഷ് വിലാസം https://ml.wikipedia.org/wiki/Fluoroacetic_acid
CH 2 FCO 2 H എന്ന രാസസൂത്രത്തോടുകൂടിയ ഒരു ഓർഗാനോഫ്ലൂറിൻ സംയുക്തമാണ് ഫ്ലൂറോഅസെറ്റിക് ആസിഡ്.
താരതമ്യേന ഉയർന്ന വിഷാംശത്തിന് പേരുകേട്ട നിറമില്ലാത്ത ഖരമാണ് ഇത്.
മോണോഫ്ലൂറോഅസെറ്റിക് ആസിഡിൽ നിന്ന് വ്യത്യസ്തമായി, ഡൈഫ്ലൂറോഅസെറ്റിക് ആസിഡും ട്രൈഫ്ലൂറോഅസെറ്റിക് ആസിഡും വിഷാംശം വളരെ കുറവാണ്.
സംയോജിത അടിത്തറയായ ഫ്ലൂറോഅസെറ്റേറ്റ് ഓസ്‌ട്രേലിയ , ബ്രസീൽ , ആഫ്രിക്ക എന്നിവിടങ്ങളിലെ കുറഞ്ഞത് 40 സസ്യങ്ങളിലെങ്കിലും സ്വാഭാവികമായി കാണപ്പെടുന്നു.
ഓർഗാനിക് ഫ്ലൂറിൻ അടങ്ങിയ അഞ്ച്  പ്രകൃതിദത്ത ഉൽപ്പന്നങ്ങളിൽ ഒന്നാണിത്.
ഫ്ലൂറിൻ ഇംഗ്ലീഷ് വിലാസം https://ml.wikipedia.org/wiki/Fluorine
രാസപ്രവർത്തനത്തിൽ ഏർപ്പെടാനുള്ള കഴിവ് ഏറ്റവും കൂടുതലുള്ള വാതകമൂലകമാണ് ഫ്ലൂറിൻ .
മങ്ങിയ മഞ്ഞകലർന്ന പച്ച നിറമുള്ള ഒരു വിഷവാതകമാണ് ഇത്.
മറ്റു ഹാലൊജനുകളെപ്പോലെ തന്മാത്രാരൂപത്തിലുള്ള ഫ്ലൂറിൻ വളരെ അപകടകാരിയാണ്.
ത്വക്കുമായി സമ്പർക്കത്തിലേർപ്പെട്ടാൽ ഗുരുതരമായ പൊള്ളലേൽക്കാന്നു.
ഗുണങ്ങൾ കാത്സ്യം ഫ്ലൂറൈഡ് പരലുകൾ
ഇതിന്റെ അണുസംഖ്യ 9-ഉം പ്രതീകം F എന്നുമാണ്.
സ്വതന്ത്രാവസ്ഥയിൽ ദ്വയാണുതന്മാത്രയായി (F 2 ) സ്ഥിതി ചെയ്യുന്നു.
ആവർത്തനപ്പട്ടികയിൽ 17-മത് ഗ്രൂപ്പായ ഹാലൊജനുകളുടെ കൂട്ടത്തിൽപ്പെട്ട മൂലകമാണ് ഇത്.
സാധാരണഗതിയിൽ രാസപ്രവർത്തനത്തിലേർപ്പെടുന്ന മൂലകങ്ങളിൽ ഇലക്ട്രോ നെഗറ്റിവിറ്റി ഏറ്റവും അധികമുള്ള മൂലകമാണ് ഫ്ലൂറിൻ.
ഇതിന്റെ ഇലക്ട്രോ നെഗറ്റിവിറ്റി പോളിങ് പട്ടികയിൽ 3.98 ആണ്.
മറ്റു മൂലകങ്ങളുമായി വളരെ പെട്ടെന്ന് രാസപ്രവർത്തനത്തിലേർപ്പെടുന്നു.
രാസപ്രവർത്തനത്തിൽ വളരെ കുറവായി മാത്രം ഏർപ്പെടാറുള്ള ക്രിപ്റ്റോൺ , സിനോൺ‍ , റഡോൺ മുതലായ ഉൽകൃഷ്ടവാതകങ്ങളുമായിപ്പോലും ഫ്ലൂറിൻ പ്രവർത്തിക്കുന്നു.
എന്നാൽ ഹീലിയം , നിയോൺ , ആർഗോൺ എന്നീ ഉത്കൃഷ്ടമൂലകങ്ങളുമായി ഫ്ലൂറിൻ നേരിട്ട് സംയോജിക്കുന്നില്ല.
വളരെ കുറഞ്ഞ താപനിലയിലും ഹൈഡ്രജനുമായുള്ള ഇതിന്റെ പ്രവർത്തനം സ്ഫോടനം ജനിപ്പിക്കുന്നതാണ്.
ലോഹങ്ങൾ, ജലം മുതലായ പദാർത്ഥങ്ങൾ ഈ വാതകത്തിന്റെ മർദ്ദിതപ്രവാഹത്തിൽ തെളിഞ്ഞ ജ്വാലയോടു കൂടി കത്തുന്നു.
സ്ഫടികത്തിന്റെ ഘടകമായ സിലിക്കൺ ഡയോക്സൈഡുമായി അന്തരീക്ഷത്തിലെ ആർദ്രതയുടെ സാന്നിധ്യത്തിൽ രാസപ്രവർത്തനത്തിലേർപ്പെടുന്നതിനാൽ, ഫ്ലൂറിൻ നിർമ്മാണത്തിനോ സംഭരിക്കുന്നതിനോ സാധാരണ സ്ഫടികപ്പാത്രങ്ങൾ അനുയോജ്യമല്ല.
അതുകൊണ്ട്, ഫ്ലൂറോകാർബണുകൾ പൂശിയ പ്രത്യേകതരം ക്വാർട്സ് കുഴലുകളിൽ ആണ് ഫ്ലൂറിൻ സൂക്ഷിക്കുന്നത്.
ആർദ്രതയേറിയ വായുവിന്റെ സാന്നിധ്യത്തിൽ വായുവിലെ ജലാംശവുമായി ഫ്ലൂറിൻ പ്രവർത്തിച്ച് ഹൈഡ്രോഫ്ലൂറിക് അമ്ലം ഉണ്ടാകുന്നു.
ഇലക്ട്രോ പോസിറ്റീവ് ആയ മൂലകങ്ങളുമായി ഫ്ലൂറിൻ സംയോജിച്ചുണ്ടാവുന്ന സംയുക്തങ്ങളാണ് ഫ്ലൂറൈഡുകൾ .
ഇത്തരം അയോണിക ലവണങ്ങൾ പരൽ രൂപത്തിലാണ് സാധാരണയായി കാണപ്പെടുന്നത്.
ലോഹങ്ങളുമായുള്ള ഫ്ലൂറിൻ സംയുക്തങ്ങൾക്ക് സ്ഥിരത വളരെയധികമാണ്.
(ഉദാ: കാത്സ്യം ഫ്ലൂറൈഡ് ) ചരിത്രം
ലത്തീൻ ഭാഷയിലെ ഫ്ലൂർ എന്നതിൽ നിന്നാണ് ഫ്ലൂറിൻ എന്ന വാക്കിന്റെ ആവിർഭാവം.
ഫ്ലൂർസ്പാർ അഥവാ കാത്സ്യം ഫ്ലൂറൈഡ്, ലോഹങ്ങളുടേയും ധാധുക്കളുടേയും സങ്കലനത്തിനെ സഹായിക്കുന്നതിനുള്ള ഫ്ലക്സ് ആയി ഉപയോഗിക്കാം എന്ന് 1530-ൽ ജോർജിയസ് അഗ്രികോല വിശദീകരിച്ചിട്ടുണ്ട്.
അമ്ലവുമായി പ്രവർത്തിപ്പിച്ച ഫ്ലൂർസ്പാറിന്റെ സാന്നിധ്യം സ്ഫടികത്തിന് ശോഷണം ഉണ്ടാക്കുന്നു എന്ന് 1670-ൽ ഷ്വാൻ‌ഹാർഡ് കണ്ടെത്തി.
കാത്സ്യം ഫ്ലൂറൈഡിനെ (ഫ്ലൂർസ്പാർ) ഗാഢ സൾഫ്യൂറിക് അമ്ലവുമായി പ്രവർത്തിപ്പിച്ച് ഹൈഡ്രോഫ്ലൂറിക് അമ്ലം ഉണ്ടാക്കി, അതുപയോഗിച്ച് നിരവധി ശാസ്ത്രജ്ഞന്മാർ പരീക്ഷണങ്ങൾ നടത്തിയിട്ടുണ്ട്.
ഹൈഡ്രോഫ്ലൂറിക് അമ്ലം അക്കാലത്ത് അജ്ഞാതമായ ഏതോ മൂലകം അടങ്ങിയിരിക്കുന്ന ഒന്നാണെന്ന് അവർ അനുമാനിച്ചെങ്കിലും ഘടകമൂലകമായ ഫ്ലൂറിനെ വേർതിരിച്ചെടുക്കാൻ അന്ന് സാധിച്ചിരുന്നില്ല.
ഫ്ലൂറിന്റെ  പ്രവർത്തനശേഷി ആണ് ഇതിന് പ്രധാന തടസമായിരുന്നത്.
ഫ്ലൂറിന്റെ സംയുക്തങ്ങളെ വൈദ്യുതവിശ്ലേഷണം നടത്തി മാത്രമേ ഫ്ലൂറിനെ വേർതിരിക്കാൻ പറ്റുകയുള്ളൂ.
അങ്ങനെ വേർതിരിക്കപ്പെട്ടു കഴിഞ്ഞാൽത്തന്നെ അടുത്തുള്ള അനുയോജ്യമായ വസ്തുക്കളുമായി പ്രവർത്തിച്ച് ഫ്ലൂറിൻ വീണ്ടും സംയുക്താവസ്ഥ പ്രാപിക്കുകയും ചെയ്യും.
1886-ൽ ഹെൻ‌റി മോയ്സൻ ആണ് ഒരു പറ്റം രസതന്ത്രജ്ഞരുടെ 74 വർഷത്തെ തുടർച്ചയായ പരീക്ഷണനിരീക്ഷണങ്ങൾക്കൊടുവിൽ ഫ്ലൂറിൻ മൂലകത്തെ വേർതിരിച്ചെടുത്തത്.
ഹൈഡ്രോഫ്ലൂറിക് അമ്ലത്തിൽ നിന്നും ഫ്ലൂറിൻ വേർതിരിക്കുന്ന ഈ പ്രക്രിയ വളരെ അപകടം നിറഞ്ഞതാണ്.
നിരവധി ശാസ്ത്രജ്ഞർക്ക് ഈ പരീക്ഷണങ്ങൾക്കിടയിൽ ആരോഗ്യവും ജീവൻ തന്നെയും നഷ്ടമായിട്ടുണ്ട്.
പലർക്കും കാഴ്ച നഷ്ടപ്പെട്ടിട്ടുണ്ട്.
ഇത്തരം ആളുകളെ “ ഫ്ലൂറിൻ രക്തസാക്ഷികൾ ” എന്നാണ് ആദരപൂർവം വിളിക്കുന്നത്.
മോയ്സന് 1906-ലെ രസതന്ത്രത്തിനുള്ള നോബൽ സമ്മാനം നേടിക്കൊടുത്തത് ഈ കണ്ടെത്തലിനാണ്‌.
മോയ്സൻ തന്നെ 54 വയസ്സു വരെയേ ജീവിച്ചിരുന്നുള്ളൂ.
ഇത് ഫ്ലൂറിനിൽ നിന്നുള്ള ആരോഗ്യപ്രശ്നങ്ങൾ മൂലമാണെന്നും കരുതപ്പെടുന്നു.
മോയ്സൻ ഉപയോഗിച്ച അതേ രീതി തന്നെയാണ് ഇന്നും വ്യാവസായികമായി ഫ്ലൂറിൻ നിർമ്മിതിക്കയി ഉപയോഗിക്കുന്നത്.
നിർജലീകരിച്ച HF നെ വൈദ്യുതവിശ്ലേഷണം നടത്തുന്ന രീതിയാണ് ഇത്.
വൈദ്യുതചാലനത്തിനായി ആവശ്യത്തിന് അയോണുകൾക്കായി KHF 2 കൂടി ലായനിയിൽ അലിയിച്ചാണ് വൈദ്യുതവിശ്ലേഷണം നടത്തുന്നത്.
1986-ൽ ഫ്ലൂറിൻ കണ്ടെത്തലിന്റെ 100 വാർഷികാഘോഷവേളയിൽ കാൾ ക്രിസ്റ്റി ഫ്ലൂറിൻ നിർമ്മാണത്തിനുള്ള മറ്റൊരു രീതി അവതരിപ്പിച്ചു.